Public procurement notice: Contract Notice
Published: 2020-12-04
Buyer: Helsingin kaupunki, kaupunkiympäristön toimiala, Rakennukset ja yleiset alueet
Country: FI
Contract type: Works
Procedure: Competitive dialogue
CPV classification: 31000000 | 32000000 | 35000000: Security, fire-fighting, police and defence equipment | 39000000 | 44000000
Submission deadline: 2021-01-08
Award criteria: The most economic tender

Technical requirements: Hankinnassa on kysymys Stadin ammatti- ja aikuisopiston Roihupellon kampukselle sijoittuvan uudisrakennuksen toteuttamisesta elinkaarihankkeena. Tekniikan ja liikenteen koulutusta palvelevaan uudisrakennukseen on alustavasti tarkoitus rakentaa tilat noin 4 500 opiskelijalle (paikalla kerrallaan noin kaksi kolmasosaa tästä), ja sen suunniteltu teoreettinen laajuus voi nykytiedoilla olla noin 30 000 hym
Hankintaan sisältyy uudisrakennuksen suunnittelu- ja rakennustyö sekä erikseen määriteltävät rakennuksen ylläpito- ja käyttäjäpalvelut. Tavoitteena on, että hankkeen toteuttajan vastuulla on rakennuksen käytettävyys ja olosuhteet noin 20 vuoden palvelujakson ajan.
Tavoitteena on, että rakennustyöt aloitetaan keväällä 2022 ja rakennus voidaan ottaa käyttöön tammikuussa 2025.
Kaupunki purkaa ennen Stadin ammatti- ja aikuisopiston Roihupellon kampuksen rakennustöiden aloitusta tontilla tällä hetkellä sijaitsevat rakennukset lukuun ottamatta Elmu ry:n käyttöön jäävää rakennusta.
Tiloissa järjestetään myös muuta koulutusta, kuten ammatillisen peruskoulutukseen valmentavaa koulutusta, erikoisammattitutkintokoulutuksia sekä aikuisille suunnattuja lyhytkoulutuksia.
Kampuksen ulkoalueet toimivat myös oppimisympäristöinä ja varastoina, ja osa alueesta on tavoitteena rakentaa katetuksi ja suojatuksi tilaksi. Piha-alueelle on suunniteltu myös suojattu alue logistiikan ajoharjoitteluun ja kiinteistöpalvelun työkoneharjoitteluun. Hankkeeseen sisältyvien kampukseen liittyvien katujen ja muiden ulkoalueiden töiden laajuus täsmentyy neuvotteluvaiheessa.
Kampuksen tiloista tulee työelämälähtöisiä ja muuntojoustavia. Osa oppimistiloista on hallimaista taitopajatilaa, jota voidaan helposti muokata koulutuksen muuttuviin tarpeisiin. Halleihin tulee korkeita tiloja, joissa on tarvetta nostureille, materiaalikuljetuksille ja erilaisille teknisille järjestelmille.
Lähinnä teoriaopetukseen tarkoitetut tietopajat soveltuvat monenlaiseen opetukseen ja digitaalisuuden hyödyntämiseen, ja niitä voidaan yhdistää ja jakaa tarpeen mukaan.
Roihupellon kampuksen lähelle sijoittuu Stadin ammatti- ja aikuisopiston Myllypuron toimipaikka (talotekniikka ja rakennusala). Läheisyys mahdollistaa tutkintojen välisen yhteistyön. Myllypuron opiskelijoiden on mahdollista käyttää Roihupellon kampuksen liikuntatiloja.
Hankinnassa hinta-laatusuhteen vertailussa hinnan painoarvo on 60 % ja laadun painoarvo 40 %. Korkeatasoisella arkkitehtuurilla ja rakentamisen laadulla toteutetaan Helsingin kaupunkistrategiaa ja luodaan kaupunginosalle vahvaa identiteettiä. Laadun osalta huomioitavia vertailuperusteita ovat suunnitteluratkaisun toiminnallisuus, suunnitteluratkaisun arkkitehtoniset ratkaisut ja soveltuvuus ympäristöön, suunnitteluratkaisun elinkaari- ja kestävän kehityksen näkökulma sekä suunnittelun ja rakentamisen toteutus, palveluiden ja ylläpidon toteutus, PTS-suunnitelma ja neuvotteluvaiheen toiminta.
Hankkeen sopimukset tehdään siten, että tarjouskilpailulla valittavan palveluntuottajan sopimuskumppaniksi tulee Helsingin kaupunki, kaupungin kokonaan omistama Kiinteistö Oy Helsingin Toimitilat tai kaupunkikonserniin kuuluva perustettava yhtiö. Sopimuskumppani sekä tilaajan oikeuksien käytön ja velvollisuuksista vastaamisen jakautuminen Helsingin kaupunkikonsernin sisällä täsmentyvät hankkeen neuvotteluvaiheen kuluessa.
Projektikieli on suomi. Osallistumishakemuksen voi jättää ja hankkeen toteuttajaksi voidaan valita ryhmittymä eli työyhteenliittymä. Ryhmittymään kuuluvia jäseniä ei voi vähentää tai muuttaa. Ryhmittymään kuuluvia jäseniä voidaan lisätä edellyttäen, että uudet jäsenet täyttävät tässä hankintailmoituksessa esitetyt vaatimukset ja toimittavat vaaditun selvityksen. Näiden vaatimusten tulee täyttyä jo sillä ryhmittymän kokoonpanolla, jolla osallistumishakemus tehdään.
Lisätietoja hankinnan suunnitellusta sisällöstä on saatavissa hankintailmoituksen liitteistä. Hankinnassa maksetaan tarjoajille yhteensä enintään 450 000 EUR:n (alv 0 %) palkkio, joka jaetaan palkkionsaajien kesken, kuitenkin enintään 200 000 EUR (alv 0 %) yhtä (1) tarjoajaa kohden. Tarjouspalkkion voivat saada tarjoajat, jotka jättävät neuvotteluvaiheen jälkeen tarjousvertailuun hyväksytyn lopullisen tarjouksen. Tarjouskilpailun voittajalle ei makseta tarjouspalkkiota.
Tilaaja valitsee tarjouskilpailuun osallistumishakemuksensa jättäneistä, soveltuvuutta koskevat vaatimukset täyttävistä ehdokkaista kolmesta kuuteen (3—6) ehdokasta.
Mikäli soveltuvia ehdokkaita on enemmän, käytetään ehdokkaiden valintaperusteena aiempien asiakkaiden palautetta vastaavista peruskorjaus- tai uudisrakennushankkeista rakennustöissä seuraavasti:

Eligibility requirements: Valintaperusteet hankintaa koskevissa asiakirjoissa määritetyn mukaisesti.